Bayern München i krise: – Som en skrekkfilm
Men enn så lenge sitter manager Thomas Tuchel (50) trygt. – Han blir i jobben og får ikke sparken. Tuchel tenker heller ikke på å si opp, han vil kjempe videre, skriver Sky Sports-journalist Florian Plettenberg på X. Bayern München, som har vunnet 11 seriemesterskap på rad, har hatt en marerittuke: Men har Thomas Tuchel jobb til helgen - hjemme mot RB Leipzig? – Selvsagt, konstaterer Jan-Christian Dreesen. Men Bayern München-direktøren sier også dette: – Jeg tror ikke på store utsagn om treneren. Jeg vet hva folk vil høre, men disse støtteerklæringene kan forsvinne i løpet av en uke. Derfor sier jeg det på min måte. Det er ikke et tema vi vurderer for øyeblikket. Vi skal konsentrere oss om de neste par kampene, sier han til AFP. Se høydepunktene fra helgens kamp:  Bayern München er nå åtte poeng bak Bayer Leverkusen i Bundesliga, de er ferdigspilt i cupen og er i trøbbel i Champions League. Med Thomas Tuchel ved roret kan klubben for første gang siden 2011/12-sesongen ende opp uten noe trofé.  Bayern München-spiller Leon Goretzka beskriver tilstanden som en «skrekkfilm uten slutt».  – Alt går i mot oss for tiden. Det føles merkelig, sier Goretzka.  Mot Bochum på søndag var Bayern München uheldig. Thomas Tuchel noterte fire-fem store sjanser, men da Dayot Upamecano ble utvist for andre kamp på rad ble det ekstra vanskelig. – Det var litt «Murphys lov». Alt som kunne gå galt gikk galt, sier Thomas Tuchel til DAZN. Skjønt ikke alt var helsvart. –  Innsatsen er avgjørende, og den var OK. Vi var ekstremt uheldige. Det er forskjellen fra kampen mot Lazio og til dels kampen mot Leverkusen, sier Tuchel. Seriemesterskapet har han ikke gitt opp. – Akkurat nå er det ikke realistisk, men sist sesong trodde vi på det hele veien og tok tittelen. Bayer Leverkusen, som ifølge Opta Analyst nå har 89 prosent sjanse til å ta sin første Bundesliga-tittel, møter dumpekandidat Mainz på fredag. Dermed kan Bayern München fort ligge 11 poeng bak før møtet med RB Leipzig lørdag. PS! Sist Bayern München tapte tre kamper på rad var i mai 2015.
Bayern München har tapt tre kamper på rad for første gang på ni år Klubben har hatt en marerittuke med tap mot Bayer Leverkusen, Lazio og Bochum Manager Thomas Tuchel er under press, men sitter trygt og får ikke sparken med det første, ifølge klubbdirektør Thomas Tuchel uttaler at innsatsen var OK i siste kamp, men at laget var uheldig Bayern München ligger nå åtte poeng bak Bayer Leverkusen i Bundesliga